***OSNOVNA ŠKOLA DON MIHOVILA PAVLINOVIĆA***

***METKOVIĆ***

***Godišnje izvješće o radu škole***

*za 2018./2019. godini*

*Klasa:003-08/19-01/570*

*Ur. broj: 2148-15-19-01*

*Metković, 2. rujna 2019.*

***OSNOVNI PODACI O ŠKOLI***

*Osnovna škola don Mihovila Pavlinovića ima sjedište u Metkoviću i dvije područne škole u Vidu i Prudu.*

*Ravnateljica škole je Žana Dodig prof. čiji je mandat započeo 01. rujna 2015. godine.*

*Tajnica škole je Marina Paušić Popović, pravnik*

*Računovođa škole je Anka Matić,ekonomista*

*Od stručnih suradnika u školi su zaposleni:*

* pedagog na puno radno vrijeme – Anđela Jerković, prof.*

* defektologinja – socijalni pedagog na puno radno vrijeme – Antea Marević,prof.*

* psiholog na puno radno vrijeme – Hrvoje Šimović, prof.*

* knjižničarka na puno radno vrijeme – Katica Salacan ,prof.*

**I. UVJETI RADA**

***1. Materijalni uvjeti***

*Tijekom školske godine, a zaključno sa 01. rujna 2019. godine na školskom objektu izvršeni su zahvati sanacije vodovodne mreže i sanitarnog čvora za nastavnike i izrade projektne dokumentacije za energetsku obnovu škole ( financirano od strane osnivača DNŽ-e ).*

*Tijekom školske godine nabavljena je sljedeća oprema:*

*- klupe i stolice za razrede*

*- laptopi za informatičku učionicu ( 14 )*

*- digitalni fotoaparat*

*- lektirni naslovi za knjižnicu*

**II. ORGANIZACIJA RADA**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Razred** | **Odjel** | **Broj učenika** | **M** | **Ž** | **Ponavljači** | **Primjereni oblik školovanja (uč. s rješenjem)** | **Putnika** | **Došli iz druge škole** | **Prehrana** |
| ***Vid (5 km)*** | ***Prud (7 km)*** |
| **I. a** | 1 | 19 | 10 | 9 | 0 | 0 | 0 | 0 | 1 | 16 |
| **I. b** | 1 | 18 | 11 | 7 | 0 | 0 | 0 | 0 | 0 | 15 |
| **I. c** | 1 | 20 | 9 | 11 | 0 | 0 | 0 | 0 | 0 | 16 |
| **UKUPNO I.** | **3** | **57** | **30** | **27** | **0** | **0** | **0** | **0** | **0** | **47** |
| **II. a** | 1 | 22 | 15 | 7 | 0 | 2 | 0 | 0 | 0 | 12 |
| **II. b** | 1 | 24 | 11 | 13 | 0 | 2 | 0 | 0 | 2 | 20 |
| **II. c** | 1 | 22 | 11 | 11 | 0 | 0 | 0 | 0 | 1 | 14 |
| **UKUPNO II.** | **3** | **68** | **37** | **31** | **0** | **4** | **0** | **0** | **0** | **46** |
| **III. a** | 1 | 18 | 12 | 6 | 0 | 0 | 0 | 0 | 0 | 8 |
| **III. b** | 1 | 20 | 10 | 10 | 0 | 1 | 0 | 0 | 0 | 6 |
| **III. c** | 1 | 20 | 12 | 8 | 0 | 1 | 0 | 0 | 0 | 17 |
| **III. d** | 1 | 22 | 11 | 11 | 0 | 0 | 0 | 0 | 0 | 15 |
| **UKUPNO III.** | **4** | **80** | **45** | **35** | **0** | **2** | **0** | **0** | **0** | **46** |
| **IV. a** | 1 | 25 | 14 | 11 | 0 | 2 | 0 | 0 | 0 | 9 |
| **IV. b** | 1 | 20 | 10 | 10 | 0 | 2 | 0 | 0 | 0 | 13 |
| **IV. c** | 1 | 25 | 14 | 11 | 0 | 1 | 0 | 0 | 0 | 16 |
| **IV. d** | 1 | 15 | 8 | 7 | 0 | 1 | 0 | 0 | 0 | 9 |
| **UKUPNO IV.** | **4** | **84** | **45** | **39** | **0** | **6** | **0** | **0** | **0** | **47** |
| **M.Š. (I.-IV.)** | **14** | **289** | **157** | **132** | **0** | **12** | **0** | **0** | **4** | **186** |
| **PODRUČNA ŠKOLA VID** |
| **1. razred** | 1 | 6 | 3 | 3 | 0 | 0 | 0 | 0 | 0 | 5 |
| **2. razred** | k | 6 | 2 | 4 | 0 | 0 | 0 | 0 | 0 | 4 |
| **3. razred** | 1 | 10 | 9 | 1 | 0 | 1 | 0 | 0 | 0 | 5 |
| **4. razred** | K | 3 | 2 | 1 | 0 | 0 | 0 | 0 | 0 | 2 |
| **UKUPNO** | **3** | **25** | **16** | **9** | **0** | **1** | **0** | **0** | **4** | **16** |
| **PODRUČNA ŠKOLA PRUD** |
| **1. razred** | 0 | 0 | 0 | 0 | 0 | 0 | 0 | 0 | 0 | 0 |
| **2. razred** | k | 3 | 2 | 1 | 0 | 0 | 0 | 0 | 0 | 0 |
| **3. razred** | k | 2 | 1 | 1 | 0 | 0 | 0 | 0 | 0 | 0 |
| **4. razred** | 1 | 2 | 2 | 0 | 0 | 1 | 0 | 0 | 0 | 0 |
| **UKUPNO** | **2** | **7** | **5** | **2** | **0** | **1** | **0** | **0** | **0** | **0** |
| **PŠ PRUD/VID** | **5** | **32** | **21** | **11** | **0** | **2** | **0** | **0** | **0** | **0** |
| **MŠ+ PŠ(I-IV)** | **19** | **321** | **178** | **143** | **0** | **14** | **0** | **0** | **4** | **202** |
| **V. a** | 1 | 20 | 10 | 10 | 0 | 1 | 3 | 0 | 0 | 7 |
| **V. b** | 1 | 21 | 8 | 13 | 0 | 0 | 3 | 4 | 0 | 9 |
| **V. c** | 1 | 17 | 11 | 6 | 0 | 0 | 0 | 0 | 1 | 5 |
| **V. d** | 1 | 17 | 8 | 9 | 0 | 2 | 0 | 0 | 0 | 10 |
| **UKUPNO V.** | **4** | **77** | **38** | **39** | **0** | **3** | **6** | **4** | **1** | **31** |
| **VI. a** | 1 | 23 | 9 | 14 | 0 | 0 | 4 | 0 | 1 | 8 |
| **VI. b** | 1 | 19 | 12 | 7 | 0 | 1 | 3 | 2 | 0 | 7 |
| **VI. c** | 1 | 21 | 12 | 9 | 0 | 0 | 0 | 0 | 2 | 9 |
| **VI. d** | 1 | 21 | 9 | 12 | 0 | 1 | 0 | 0 | 0 | 5 |
| **UKUPNO VI.** | **4** | **84** | **42** | **42** | **0** | **2** | **7** | **2** | **3** | **29** |
| **VII. a** | 1 | 19 | 11 | 8 | 0 | 1 | 0 | 4 | 0 | 11 |
| **VII. b** | 1 | 19 | 11 | 8 | 0 | 3 | 3 | 3 | 0 | 4 |
| **VII. c** | 1 | 19 | 11 | 8 | 0 | 2 | 4 | 0 | 0 | 6 |
| **VII. d** | 1 | 20 | 10 | 10 | 0 | 2 | 0 | 0 | 0 | 9 |
| **VII. e** | 1 | 18 | 6 | 12 | 0 | 0 | 0 | 0 | 0 | 5 |
| **UKUPNO VII.** | **5** | **95** | **49** | **46** | **0** | **8** | **7** | **7** | **0** | **35** |
| **VIII. a** | 1 | 25 | 15 | 10 | 0 | 1 | 4 | 3 | 0 | 0 |
| **VIII. b** | 1 | 19 | 11 | 8 | 0 | 0 | 6 | 3 | 0 | 1 |
| **VIII. c** | 1 | 21 | 7 | 14 | 0 | 1 | 0 | 0 | 0 | 0 |
| **VIII. d** | 1 | 18 | 6 | 12 | 0 | 2 | 0 | 0 | 0 | 1 |
| **VIII. e** | 1 | 19 | 7 | 12 | 0 | 0 | 0 | 0 | 0 | 9 |
| **UKUPNO VIII.** | **5** | **102** | **46** | **56** | **0** | **4** | **10** | **6** | **0** | **11** |
| **M.Š. (V-VIII)** | **18** | **358** | **175** | **183** | **0** | **17** | **30** | **19** | **4** | **106** |
| **M.Š. + PŠK****(I-VIII)** | **37** | **679** | **353** | **326** | **0** | **31** | **30** | **19** | **8** | **308** |
| **PRO** | **1** | **6** | **3** | **3** | **0** | **5** | **2** | **0** | **0** | **6** |
| **UKUPNO M.Š.+P.Š** | **38** | **685** | **356** | **329** | **0** | **36** | **32** | **19** | **8** | **313** |

*Nastava u školi odvijala se u dvije smjene. Zbog nedostatka prostora, izborna nastava iz njemačkog jezika (IV.-VIII.) i informatike (VII. i VIII.) organizirala se u suprotnim smjenama.*

*Stručno je bilo zastupljeno 66 učitelja. U školu je primljena 1 učiteljica likovne kulture i jedan stručni suradnik na stručno osposobljavanje bez zasnivanja radnog odnosa.*

*U školskoj godini 2018./2019. u sustav e-Dnevnika bilo je obuhvaćeno 38 odjela.*

*U školi je organiziran produženi stručni postupak za učenike s većim teškoćama u razvoju. Ukupno je bilo uključeno 19 učenika. Osim 13 učenika upisanih u našu školu, PSP je pohađalo i 6 učenika iz OŠ Stjepana Radića iz Metkovića. Učenici (11) naše škole imali su osigurano 10 pomoćnika u nastavi. Od toga njih 4 kroz projekt „Zajedno možemo sve“ i 3 pomoćnika preko udruge „Leptirići“ i 3 pomoćnika preko udruge „Prijatelji“.*

**1. Stručna praksa**

*Kroz školsku godinu 2018./2019. stručnu praksu odradilo je 15 studenata.*

|  |  |  |
| --- | --- | --- |
| **Ime i prezime** | **Praksa, vježbe** | **Vrijeme** |
| Ana Doko | Stručno-pedagoška praksa | 1 tjedan |
| Ivana Pehar | Pedagoško-metodička praksa | 1 tjedan |
| Kristina Vrnoga | Praksa-ERF | 50 sati, 15 sati |
| Dragana Dalmatin | Praksa – ERF, vježbe | 50 sati, 15 sati |
| Darija Dodig | Vježbe – ERF | 50 sati |
| Marija Kiriđija | Praksa – ERF | 25 sati |
| Karla Dodig | Praksa – ERF | 25 sati |
| Martina Matičević | Vježbe – ERF | 10 školskih sati |
| Marija Musulun | Pedagoško-metodička praksa | 1 tjedan |
| Jaka Jurković | Pedagoško-metodička praksa | 1 tjedan |
| Matea Jerkić | Stručno – pedagoška praksa –LK | 2 tjedna |
| Đurđica Ćotić | Pedagoško-metodička praksaRazredna nastava | 2 tjedna |
| Marin Šutalo | Stručna praksa iz geografije | 2 tjedna |
| Lora Volarević | Pedagoško-metodička praksa iz hrvatskog jezika | 1 tjedan |
| Jaka Jurković | Pedagoško-metodička praksa | 1 tjedan |

**2. Godišnji kalendar rada**

*Nastava i sve popratne aktivnosti u školi odvijale su se prema Godišnjem planu i programu rada škole i Školskom kurikulumu.*

*Nastava je započela* ***03. rujna 2018. godine , a završila 14. lipnja 2019. godine.***

***Zimski odmor*** *učenika trajao je od 24. prosinca 2018. do 14. siječnja 2019.*

***Proljetni odmor*** *učenika trajao je od 18. travnja 2019. godine do 26. travnja. 2019. godine.* ***Ljetni odmor*** *učenika trajao je od 17. lipnja 2019. godine do 31. kolovoza 2019.godine.*

*Kroz školsku godinu je ostvareno* ***177 radnih dana.***

**III. KULTURNA I JAVNA DJELATNOST ŠKOLE**

**RUJAN**

**1.9. *Svečani prijam prvaša* -** U petak 31. kolovoza 2018. godine u predvorju škole priređen je svečani prijam za naše ovogodišnje prvoškolce. Najprije ih je pozdravila ravnateljica zaželjevši im mnogo sreće i dobrih ocjena u školi. Nakon toga uslijedio je svečani program dobrodošlice koji je za njih priredio Dalibor Dominiković, voditelj Plesne škole *Calypso*. Ove školske godine u Matičnoj školi imaju tri razredna odjeljenja, u PŠ Vid 6 prvaša, a u PŠ Prud ih nema.

**1. 9. *Prozivka petaša*** - U petak 31. kolovoza 2018. godine ispred Škole priređena je prozivka petaša. Najprije ih je pozdravila ravnateljica zaželjevši puno uspjeha, a nakon prozivke petaši su upoznali svoje razrednike Dianu Milić, Marinka Tošića, Anu Jogunicu (zamjena Slavica Ilić) i Antu Buljubašića.

**18.9. *Dan hrvatske ratne mornarice*–**Ovaj dan u našoj školi obilježili su učitelji povijesti sa svojim učenicima kroz različite tematske radionice i izradu prigodnih panoa.

**LISTOPAD**

**1.10. *Međunarodni dan djeteta* -** Ovaj dan u našoj školi obilježila je stručna služba sa svojim učenicima kroz različite tematske radionice i izradu prigodnih panoa.

**2.10. *Međunarodni dan nenasilja*-** Međunarodni dan nenasilja obilježen je  u našoj školi prigodnim panoima i programima u razredima dan rođenja Mahatme Gandija, začetnika filozofije nenasilnog otpora.

**4.10. *Nauči živjeti*** - Ministarstvo za demografiju, obitelj, mlade i socijalnu politiku prepoznalo je potrebu za provođenjem projekta Udruge *Zajednica Pape Ivana XXIII*. pod nazivom *Nauči živjeti*. Projekt će se provodit u sklopu preventivnog programa sprečavanja prevencije ovisnosti među mladima. Partneri, u čijim školama će se navedeni projekt provoditi, su naša škola i Osnovna škola Vrgorac. Suradnici, uključeni u aktivnosti na ovom projektu su Centar za socijalnu skrb Metković i Centar za socijalnu skrb Vrgorac, te Zavod za javno zdravstvo Dubrovačko-neretvanske županije. Prostornu potporu projektu dali su Grad Vrgorac, Ustanova za kulturu i sport Metković i Gradska knjižnica Metković.

**5.10. *Svjetski dan učitelja*** - Obilježen je  u našoj školi prigodnim panoima i tematskim satima u razrednim odjeljenjima.

**8.10. *Dan neovisnosti Republike Hrvatske* -** Osmog listopada proslavljena je 27. obljetnica neovisnosti naše domovine. U ovoj prigodi prisjetili smo se iznimno važne povijesne odluke Sabora Republike Hrvatske od 8. listopada 1991. godine kojom je Hrvatska proglašena neovisnom republikom, a danas ga proslavljamo kao Dan neovisnosti.

**16.10. *Dani kruha******i zahvalnosti za plodove zemlje*** - Mjesto učenja za današnju izvanučioničnu nastavu bio je glavni gradski trg, klupe i ploču zamijenili smo prodajnim štandovima, udžbenike bogatim plodovima jeseni, a nastavu prodajom. Prihod od prodaje i ove godine bio je namijenjen u humanitarne svrhe: Udruzi *fra Mladen Hrkač* iz Zagreba te dvjema oboljelim djevojčicama iz našega grada. Također, svaki je razred dio svojih proizvoda priložio za zajedničku donaciju Domu za starije i rehabilitaciju Metković.

**15.10. – 15. 11. *Mjesec hrvatske knjige* (projekt)** je manifestacija koja više od dva desetljeća uspješno promiče knjigu i čitanje kao društvenu vrijednost, a traje od 15. listopada do 15. studenoga.  Središnja  tema i geslo ovogodišnje manifestacije je ***Baš baština*,** a središnja tema glagoljica kao posebnost hrvatskog i nacionalnog identiteta. Projekt je koordinirala knjižničarka u suradnji s učiteljima razredne nastave i učiteljima hrvatskog jezika koji su u sklopu ovog projekta - manifestacije ostvarili i svoj godišnji projekt ***Gradskoj knjižnici u pohode***. Cilj projekta je popularizacija knjige i čitanja.

***20.10. Svjetski dan jabuka*** – učitelji razredne nastave prigodno su obilježili ovaj dan kroz različite kuharske radionice, izradu panoa i uređenje razreda ističući time važnost zdrave prehrane.

**26.10. *Kazališni sat*** (predstava za učenike predmetne nastave) -  Gradsko kazalište mladih iz Splita u GKS-u u Metkoviću izvela je za učenike predmetne nastave predstavu *Kazališni sat.* Predstava je do sada izvedena više od 500 puta i druga je najdugovječnija predstava u Hrvatskoj, a govori o tome kako nastaje predstava.

***31.10. Svjetski dan štednje*** – Učenici drugog razreda posjetili su prostorije Zagrebačke banke. Učenici su se kroz razne književne i likovne aktivnosti pripremali za obilježavanje ovoga dana pa su veselo i spremno dočekali goste. Djelatnici banke uz razgovor su se družili s učenicima, a zatim su ih darivali kasicama i promidžbenim materijalima.

**15.11. – 15.12. *Mjesec borbe protiv ovisnosti*** - Sve aktivnosti koje su se odvijale u školi su s ciljem podizanja razine svijesti o ovom problemu, kako bi se zajedničkim naporima pridonijelo ostvarivanju zajedničkog cilja i pojačala učinkovita borba protiv svih oblika ovisnosti. Pri suzbijanju ovisnosti važnu ulogu ima primarna prevencija, u sklopu koje je nužno provoditi edukaciju o štetnosti opojnih sredstava od najranije dobi. S učenicima predmetne nastave provodile su se radionice, prikazivali edukativni filmovi i izrađivali plakati za školski pano,  sve u cilju usvajanja zdravih životnih navika. Program su koordinirali stručni suradnici škole

**STUDENI**

***18 .11. Dan sjećanja na žrtvu Vukovara -*** Ove godine na posebno dostojanstven način obilježili smo sjećanje na Vukovar. Zajedno s UOSI *Prijatelj n*aša škola bila je suorganizator velike manifestacije u Gradskom parku. U projekt su se uključile i ostale metkovske škole. Na sam dan pada Vukovara, 18. studenoga organizirana je veliku povorka učenika i učitelja koja je s upaljenim svijećama stizala s obje strane rijeke u Gradski park. Prigodni program priredile su naše učiteljice hrvatskoga jezika te glazbene kulture sa svojim učenicima, a doprinijela mu je i *Klapa sv. Nikola* i naša Vokalna skupina učitelja.Projekt je u našoj školi koordinirala profesorica hrvatskog jezika Ivona Martinović.

**PROSINAC**

**5.12. *Školska priredba za sv. Nikolu* –** Dana 5. prosinca održana je školska priredba u kojoj su sudjelovali učenici nižih razreda naše škole. Učenici su izvodili prigodne igrokaze i recitacije te pjesme. Vrhunac priredbe je bio dolazak svetog Nikole koji je s njima razgovarao i dijelio slatkiše.

**7.12. *Večer matematike*** – Aktiv učitelja matematike i Aktiv učitelja razredne nastave organizirao je sa svojim učenicima *Večer matematike*. Učenici su uživali u različitim zabavnim zadacima koje su im njihove učiteljice pripremile.

**16.12. *Grinch*** (kino predstava za učenike razredne nastave) - U Kinu Pobjeda u Metkoviću svi učenici razredne nastave sa svojim učiteljima gledali su animirani sinkronzirani film Dugi iz kamenog doba.

**17.12. *Božićni koncert dječjih zborova (projekt)* -** u  galeriji Gradskog kulturnog središta održan je već tradicionalni Božićni koncert dječjih zborova osnovnih i glazbenih  škola iz doline Neretve. Organizator koncerta, kao i dosadašnjih godina, bila je naša škola.

**21.12. *Božićna priredba*** - Božićna priredba održana je u školskom holu, a u njoj su sudjelovali učenici predmetne nastave različitim igrokazima, recitacijama i pjesmama. Program su pripremile učiteljice hrvatskog jezika i glazbene kulture sa svojim učenicima.

**20.12. *Božićni bal osmaša* -**  u našoj školi  održan je glazbeno-plesni spektakl  – Božićni bal učenika osmih razreda u suradnji s voditeljem Plesne škole *Calypso*. Ove godine projektu su se pridružili učenici OŠ Stjepana Radića.

**22.12. *Slatki Božić u Neretvi* (humanitarni sajam)** - Tradicionalna manifestacija u organizaciji TZ Metković, Srednje škole *Metković* i Grada Metkovića. Cilj joj je potaknuti na sudjelovanje što više ustanova i udruga na području našega grada te okupiti što više građana na predblagdanskom druženju i humanitarnom sajmu. Jedan od sudionika ove godine bila je i naša škola, a prikupljena sredstva bila su namijenjena obnovi škola u Zapadnom Bengalu – Indiji, području u kojem je živio i djelovao naš otac Ante Gabrić.

**SIJEČANJ**

**27.1. *Međunarodni dan sjećanja na žrtve holokausta* -** U Hrvatskoj se od 2004. obilježava Dan sjećanja  na holokaust i na žrtve  zločina  protiv čovječnosti. U našoj školi je također obilježen čitanjem prigodnog teksta za sve učenike.

**VELJAČA**

**2.2. *Svjetski dan močvarnih staništa*** - Svjetski  dan vlažnih staništa prigoda je da se prisjetimo kakvo blago imamo. Zato su učenici osmih razreda sa svojim nastavnicama biologije i geografije izradili tematski plakat kojim su posvijestili kako su močvarna staništa danas jedano najugroženijih ekosustava na Zemlji te moramo veću pozornost posvetiti njegovom očuvanju.

**11.2.** Učenici naše škole sudjelovali su u povorci maškara koja je prolazila ulicama našeg grada. Predstavili su se ove godine s temom IZLOŽBA, maska je bila zapažena i pohvaljena.

**14.2. *Valentinovo* -** Održane razne radionice na njemačkom i hrvatskom jeziku. Pisale se i pjevale ljubavne pjesme. Održavane su razne likovne i kreativne radionice s ljubavnim motivima i prigodno je uređen školski hol.

**16.2. *Nauči živjeti*** (projekt) - Tijekom projekta učenici su u pratnji svojih razednika i stručnih suradnika Škole boravili na edukativnim kampovima u Borovcima na kojima su učili o značenju normi i uvjerenja te važnosti pomaganja drugima. Kampu su nazočili i volonteri iz Srednje škole Tina Ujevića iz Vrgorca.

**21.2. - 28.2. Manifestacija DANI OCA ANTE GABRIĆA (projekt) -** Naša škola se pridružila tjednu obilježavanja *Dana oca Ante Gabrića* nizom školskih aktivnosti, sudjelovanjem u radionicama i prigodnim programom. U sklopu projekta u galeriji Ustanove za kulturu i sport priređena je  i izložba likovnih radova *S izabranima do svetosti* u kojoj su sudjelovale sve gradske škole i vrtići s najboljim uradcima svojih polaznika. Učenici predmetne nastave sa svojim vjeroučiteljima dali su doprinos pripremanju izložbe *S izabranima do svetosti* koja je upriličena u Galeriji GKS-a u Metkoviću koju su i posjetili. Potaknuti životom sluge Božjeg, oca Ante naši učenici na nastavi Likovne kulture i Vjeronauka stvaralački su se likovno i literarno izražavali, a radove su izložili u školskom holu.

***28.2. Školska priredba posvećena ocu Anti Gabriću*** *–* U našoj školi održana školska priredba posvećena ocu Anti Gabriću.Svečanim glazbeno-scenskim programom održanim u predvorju Škole 28. veljače 2019. zaključili smo manifestaciju *Dana oca Ante Gabrića*. Školska priredba pod nazivom *Put poniznosti* sadržavala je monolog, kazivanje poezije, igrokaz te prigodne skladbe koje su pripremili učenici dramske skupine viših razreda, učenici Posebnog razrednog odjela i pjevački zbor. Program su koordinirale č. s. Marijana Cvitanović i knjižničarka Katica Salacan u suradnji s vjeroučiteljem Marinkom Tošićem, učiteljicom Hrvatskog jezika Helenom Bjeliš, učiteljicom Likovne kulture Dubravkom Šešelj te edukatoricom-rehabilitatoricom Lucijom Vladimir. I ovogodišnja manifestacija podsjetila nas je na obljetnicu rođenja oca Ante Gabrica, promicala glas o nesebičnoj ljubavi i vjeri koju je svima davao te o rijetko viđenoj svetosti koja nas sve iznova nadahnula.

**28.2**. ***Dan ružičastih majica* -** Svjesni činjenice da je nasilje prisutno svakodnevno u svim okruženjima,  ovim programom želimo podići svijest o problemu vršnjačkog nasilja, velikom problemu među djecom i mladima. Učenici i učitelji u znak podrške odijevaju ovaj dan ružičaste majice.

**OŽUJAK**

***8.3. Međunarodni dan žena*** - U našoj školi obilježili su ga svi učitelji tematskim radionicama i prigodnim panoima u školskom holu i učionicama.

**10.3. - 17.3. *Dani hrvatskog jezika* -** Učiteljice hrvatskog jezika prigodno su obilježile Dane hrvatskog jezika tematskim radionicama i prigodnim panoima u školskom holu i učionicama.

**20. 3. *Međunarodni dan sreće*** - U našoj školi učenici drugih razreda prigodno su ga obilježili su učiteljima i knjižničarkom tematskim radionicama i prigodnim panoima u školskom holu i učionicama.

**21.3. *Svjetski dan lutkarstva*** – Edukativne igrokaze imali su svi učenici PRO koji su izrađivali lutke i scenografiju za izvođenje. U obilježavanju ovog dana sudjelovala knjižničarka i edukatorica-rehabilitatorica PRO.

**21. 3.** ***Međunarodni dan djece s Downovim sindromom*** - Na prvi dan proljeća obilježava se Međunarodni dan osoba s Downovim sindromom. Simbol ovog dana su šarene čarape koje simboliziraju posebnost u različitosti. Simbol Dana djece s Downovim sindromom su šarene čarape jer ih takve osobe ne mogu upariti pa se nošenjem šarenih čarapa pokazuje podrška njihovoj borbi da se što bolje integriraju u društvo.

**21.3.** ***Dan darovitih učenika*** - Dan  darovitih  učenika, prema preporuci Ministarstva znanosti, obrazovanja i sporta RH, obilježava se 21. ožujka. Na taj način želi se naglasiti spoznaja o potrebi organiziranja sustavne brige za takvu djecu u okvirima obrazovnog sustava.  Europski dan talentiranih i darovitih prvi  put je obilježen 2011. godine, a namjera mu je senzibilizirati javnost o važnosti prepoznavanja darovite, kreativne i talentirane djece.

**22.3.** ***Klokan bez granica*** - Pod pokroviteljstvom Hrvatskog matematičkog društva održalo se dvadeseto Međunarodno matematičko natjecanje Klokan bez granica. Bila su prijavljena 93 natjecatelja. Organizatori natjecanja u napoj školi su učiteljice matematike i učiteljice razredne nastave.

***22.3. Svjetski dan voda*** - Svjesni činjenice da je količina pitke vode u prirodi ograničena i u želji da se kod učenika razvija svijest o potrebi štednje i zaštite vode, i ove smo godine u našoj školi obilježili Svjetski dan voda edukativnim radionicama, izradom plakata i prigodnim uređenjem školskog hola i učionica.

**27.3. *Složna obitelj*** (mjuzikl za učenike razredne nastave) - U Gradskom kulturnom središtu u Metkoviću održana je lutkarska predstava, mjuzikl *Složna obitelj*  koju je za učenike razredne nastave izvela  *Produkcija Z*  iz Splita.

**TRAVANJ**

**1. 4. *Nauči živjeti (projekt)*** - Kao dio projekta u Gradskoj knjižnici Metković 1. travnja 2019. održana je javna tribina za roditelje pod nazivom *Roditelji i djeca u suvremenom društvu*. Jedna od predavačica bila je naša ravnateljica Žana Dodig koja je objasnila da je osnovna poruka tribine prevencija ovisnosti djeteta od raznih utjecaja modernog svijeta kojeg prate napredne tehnologije te uloga roditelja u tome.

**2.4. *Moj dida je pao s Marsa*** (igrani film za učenike razredne nastave) - U Kinu Pobjeda u Metkoviću svi učenici razredne nastave sa svojim učiteljima gledali su hrvatski igrani film *Moj dida je pao s Marsa*.

**2.4. *Međunarodni dan dječje knjige*** – Drugaši učiteljice Natali Bubalo su tijekom veljače pisali i ilustrirali svoju slikovnicu *Moja škola, grad, zavičaj*, a u ožujku je završeno tiskanje slikovnice za svakog učenika. Njeno predstavljanje upriličeno je u našoj školskoj knjižnici povodom Međunarodnog dana dječje knjige na kojem su nazočili učenici razredne nastave te učenici Posebnog razrednog odjela. U projektu je surađivala i knjižničarka Katica Salacan.

**11.4. 2. Literarni najtečaj *Perom o Neretvi*** - Natječaj koji je nastao u suradnji s voditeljem Ogranka Matice hrvatske, Božidarom Lovrićem, učiteljem povijesti naše škole i Aktivom učitelja hrvatskog jezika naše škole. Natječaj je bio raspisan za sve učenike osnovnih škola iz naše doline i imao je određene kriterije. Sama svečanost dodjele nagrada bila je 11.4.2019., na Dan hrvatske knjige i Dan planeta Zemlje. Nagrađeni učenici dobili su nagrade, a svi natjecatelji i njihovi mentori pohvalnice za sudjelovanje.

**22.4. *Dan planeta Zemlje*** - Održani tematski sati i radionice. Učenici sedmih razredna sa svojim učiteljima biologije izradili su prigodne tematski plakat s ekološkim porukama.

**22.4. *Dan hrvatske knjige*** - Učiteljice hrvatskoga jezika u suradnji održale su tematske sate i radionice vezane uz život i djelo Marka Marulića nakon čega su učenici izradili tematske plakate.

**11.4. 2. Literarni najtečaj *Perom o Neretvi*** - Natječaj koji je nastao u suradnji s voditeljem Ogranka Matice hrvatske, Božidarom Lovrićem, učiteljem povijesti naše škole i Aktivom učitelja hrvatskog jezika naše škole. Natječaj je bio raspisan za sve učenike osnovnih škola iz naše doline i imao je određene kriterije. Sama svečanost dodjele nagrada bila je 11.4.2019., na Dan hrvatske knjige i Dan planeta Zemlje. Nagrađeni učenici dobili su nagrade, a svi natjecatelji i njihovi mentori pohvalnice za sudjelovanje.

**SVIBANJ**

**11.5. *Majčin dan* -** Naši najmlađi učenici su priredili priredbu u holu škole u kojem su igrokazom, pjesmom i recitacijama prigodnim panoima u školskom holu obilježili Majčin dan.

**18.5. *Nauči živjeti*** (projekt) *-* Tiskan je i zbornik učeničkih likovnih i literarnih radova *Nauči živjeti* koji je predstavljen povodom Dana škole na izložbi u Galeriji GKS-a. Njegovo sufinanciranje osiguralo je Ministarstva Zdravstva Republike Hrvatske i Ministarstva znanosti i obrazovanja Republike Hrvatske.

**25.5. *Nauči živjeti*** (projekt) *-* Izlet u Nacionalni park Krka bio je nagrada pobjednicima kviza znanja u skopu projekta *Nauči živjeti* – učenicima 6.b razreda, a cilj je bio motivirati ih i potaknuti na daljnji rad.

**28.5. i 29.5. *Posjet osmih razreda Vukovaru***  (projekt)  **-** Učenici osmih razreda naše škole su  u pratnji razrednika Zrinke Boras, Keti Petrović, Ane Tot, Ivanke Manenice i Ivane Vatović. posjetili  Vukovar u sklopu projekta. Cilj ovog projekta je učenike osmih razreda učiti o vrijednostima Domovinskog rata i Bitke za Vukovar.

**LIPANJ**

**4.6. *Lipanjski koncert školskih zborova*** (projekt) - U Galeriji GKS-a u Metković održan je koncert školskih zborova u kojem su sudjelovali OGŠ Metković, OŠ Kula Norinska i OŠ *Vladimir Nazor* Ploče te naša škola sa svojim Velikim i Malim zborom koja je ujedno i organizator ovog projekta. Po prvi put projektu se pridružio i zbor OŠ Opuzen pod vodstvom Marijane Franičević.

**12. 6. Predstavljanje *Monografije* škole** - U knjižnici naše škole 12. 6. 2019. bilo je predstavljanje Monografije škole; *Monografija Osnovne škole don Mihovila Pavlinovića Metković 2004. – 2019.* Ovo je druga knjiga posvećena radu ove školske ustanove u njezinih četrdeset godina postojanja. Prva je bila izdana povodom 25. obljetnice osnutka, a druga donosi kratki pregled djelovanja Škole i uspjehe učenika na različitim natjecanjima zadnjih petnaest godina (2004.-2019.) u fotografiji i riječi. Glavna urednica monografije je knjižničarka Katica Salacan uz suuredništvo Žane Dodig, Marinke Jurković, Ivone Martinović i Božidara Lovrića. Sadržaj Monografije predstavila je ravnateljica Gradske knjižnice Vesna Vidović, a ravnateljica Škole Žana Dodig je zahvalila svima koji su doprinijeli njezinu nastanku te Gradu Metkoviću koji je u cijelosti financirao njezino tiskanje. Program predstavljanja nastupom su obogatili školski zborovi pod ravnanjem Ljupke Gutić i učenici koji su kazivali prigodne literarne tekstove.

**SRPANJ**

**1.7. *Oproštaj od osmaša* -**  Svečanom priredbom osmaši su se oprostili i zahvalili svojim razrednicima, učiteljima, ravnateljici, stručnom osoblju i ostalim koji su sudjelovali u njihovom odgoju i obrazovanju.

**KOLOVOZ**

***Kazališne i filmske predstave***

*Radi stjecanja navike odlaska u kino i kazališne predstave, njegovanje primjernog ponašanja i nastojanja približavanja određenih sadržaja, organizirali smo posjete kazališnim, lutkarskim i kino predstavama i koncertima u Metkoviću, Dubrovniku i Splitu.*

***Humanitarne akcije***

U tjednu solidarnosti prodajom bonova *Crvenog križa* prikupljena su sredstva su uplaćena Crvenom križu. Za *Dane kruha* prihod od prodaje i ove godine bio je namijenjen u humanitarne svrhe: Udruzi *fra Mladen Hrkač* iz Zagreba te dvjema oboljelim djevojčicama iz našega grada. Također, svaki je razred dio svojih proizvoda priložio za zajedničku donaciju Domu za starije i rehabilitaciju Metković.

Srednja škola *Metković*, Turistička zajednica Metković i Grad Metković pozvao je sve metkovske škole da se uključe u humanitarnu akciju *Slatki Božić na Neretvi* (sudjelovali učitelji Jelica Lazarević, Ivana Jerković, Marija Raič Raguž, Ljupka Sršen Gutić, Keti Petrović, Ana Tot i Katica Salacan sa svojim učenicima) koja se ove godine provodi s ciljem obnove stare škole English Medium School u Marijapoliju u Zapadnom Bengalu, u dijelu u kojem je djelovao naš otac Ante Gabrić. I naša škola, kao i ostale metkovske škole uključile su se u humanitarnu akciju.

***Obilježavanje Dana škole***

Ove godine naša škola je proslavila 40. obljetnicu osnutka. Obilježavanje ovoga jubileja bilo je Gradskom kulturnom središtu 23. 5. 2019. koje je bilo ispunjeno učenicima, učiteljima, roditeljima i uzvanicima škole. Na početku je sve prisutne pozdravila ravnateljica Žana Dodig koja se u svom govoru prisjetila svih važnih dostignuća koja su učenici i njihovi učitelji postigli u proteklom razdoblju. Potom je uslijedio bogat i raznolik program kojega su osmislili i izveli učenici i njihovi učitelji.

Na samom kraju je ravnateljica uručila zahvalnice učenicima i njihovim mentorima koji su osvojili prve nagrade na Državnom natjecanju. Prije nekoliko dana na svečanoj priredbi u prostoru škole bile su dodijeljene zahvalnice i priznanja i ostalim učenicima koji su postigli zavidne uspjehe na različitim natjecanjima u ovoj školskoj godini.

Prije svečane priredbe u Galeriji GKS-a bila je otvorena izložba učeničkih radova iz područja likovne kulture, modelarstva i robotike. Ovom prigodom je izdana i *Monografija*, druga od osnutka škole. Program su koordinirale profesorice hrvatskog jezika Ivana Vatović i Ana Jogunica.

I u našoj školi je 17. 5. 2019. održana svečana priredba povodom  obilježavanja 40. obljetnice rada škole na kojoj su se dodijelila priznanja mnogobrojnim učenici koji su  osvojili jedno od prva tri mjesta na  županijskim natjecanjima u znanju i vještinama. Među njima su se istaknuli  sudionici  državnih  natjecanja.  Našim uspješnim natjecateljima i  njihovim mentorima ravnateljica uručila je zaslužena priznanja. Potom je uslijedio bogat i raznolik program kojega su osmislili i izveli učenici i njihovi učitelji, a program je koordinirala profesorica hrvatskog jezika Helena Bjeliš.

**IV. PLAN BRIGE ŠKOLE ZA ZDRAVSTVENO – SOCIJALNU ZAŠTITU UČENIKA**

*Cijepljenje učenika provodi se prema obveznom kalendaru cijepljenja za tekuću godinu uz suradnju sa Zavodom za javno zdravstvo, službom za školsku medicinu i liječnicom dr. Asjom Palinić-Cvitanović.*

|  |  |  |
| --- | --- | --- |
| **Aktivnosti** | **Sadržaji** | **Razred** |
| **Zdravstvena zaštita učenika** | Pregledi djece za upis u prvi razred, sistematski pregled učenika, cijepljenje učenika MO-PA-RU, DI-TE, POLIOSkrining – rast i razvoj, vid, vid na boje Sistematski pregled, Zdravstveni odgoj-promjene u pubertetuSkrining – rast i razvoj, vid, kralježnica, cijepljenje hepatitis BSistematski pregled, cijepljenje DI-TE POLIOSistematski pregled | **1.****3.****4.****5.****6.****8.** |
| **Zdravstveni odgoj** | Organizirana predavanja koja obuhvaćaju područja zdravstva, humanitarne akcije, akcije skupljanja sekundarnih sirovina, sakupljanje hrane, vođenje brige o čistoći škole okoliša, vođenje brige o nemoćnim osobama |  |

*Škola je sudjelovala u projektu sufinanciranja školske marende za drugo polugodište. 2018./2019. Zaklade „Hrvatska za djecu“.*

*Broj učenika koji je bio obuhvaćen projektom je 170.*

**V. STRUČNO USAVRŠAVANJE UČITELJA I STRUČNIH SURADNIKA**

*Djelatnici škole odlazili su na seminare i savjetovanja u organizaciji Agencije i Ministarstva koji su bili usmjereni na unapređivanje rada, novine u ostvarivanju zadataka škole te uspješniju suradnju svih sudionika odgojno – obrazovnog procesa, kao i seminare i savjetovanja u sklopu Cjelovite kurikularne reforme „ Škola Za život“. Na jednodnevne i višednevne seminare koji su organizirani van grada Metkovića odlazilo je 65 djelatnika iz reda učitelja i stručnih suradnika, a Ravnateljica je sudjelovala na 5 seminara. Nastojanje je da kroz višegodišnji ciklus sudjeluju svi učitelji. Učitelji su redovito prisustvovali školskim stručnim vijećima i na županijskim stručnim vijećima, a isto tako najvećim dijelom završili virtualne učionice „Škole za Život“.*

*Proveden je stručno-pedagoški uvid savjetnika iz Agencije za odgoj i obrazovanje za obnovu i promoviranje zvanja učitelja. Promovirani su u zvanje mentora Vera Jerković, nastavnik matematike, Marija Raič-Raguž u zvanje mentora, nastavnik matematike i Dubravka Šešelj u zvanje savjetnika, nastavnica likovne kulture. Obnovljena su zvanja mentora za Ljupku Sršen-Gutić, nastavnica glazbene kulture i Božidara Lovrića, nastavnik povijesti; i zvanje savjetnika Nino Šešelj , nastavnik TZK i Marinka Jurković, nastavnica hrvatskog jezika.*

**VI. RAD STRUČNIH VIJEĆA I ORGANA UPRAVLJANJA**

***Rad školskih stručnih vijeća***

*Školska stručna vijeća organizirana su po predmetima i razrednim odjelima. Djelovali su prema programima rada koji su donijeti na početku školske godine. Vijeća su uz planiranje i programiranje rada odrađivali teme za permanentno usavršavanje, planirali terensku nastavu, usuglašavali kriterije i stavove. Zbog jednostavnije organizacije organiziran je*

*sastanak voditelja stručnih vijeća. Na sastanku je analiziran rad vijeća u protekloj školskoj godini i date su upute voditeljima vijeća za izradu programa rada stručnih vijeća.*

*Naša škola je bila domaćin županijskim natjecanjima iz tehničke i likovne kulture, čiji su voditelji ujedno naši djelatnici učitelj mentor Jelica Lazarević i učitelj savjetnik Dubravka Šešelj.*

***1. Rad učiteljskog vijeća***

*Sjednice Učiteljskog vijeća planiraju se Godišnjim planom i programom rada škole. U tijeku školske godine održano je 15 sjednica Učiteljskog vijeća i dva sastanka Tima za kvalitetu.*

***2. Rad razrednih vijeća***

*Sjednice razrednih vijeća održane su prema planu i programu rada za sve razredne odjele od 1. do 8. razreda. U tijeku školske godine održano je 10 sjednica Razrednog vijeća.*

***3. Rad razrednika***

*Poslovi razrednika obuhvaćali su rad s učenicima, roditeljima i samostalni poslovi razrednika. Rad s učenicima ostvarivao se na satovima razrednika. Teme su bile vezane za odgojnu problematiku, za specifičnost pojedinog razrednog odjela, obilježavanje značajnih datuma i blagdana.*

***4. Rad stručnih suradnika***

*Stručni suradnici dio poslova obavljaju zajedno (analize uspjeha, izrada Godišnjeg plana i programa rada škole, Izvješće o radu škole, Školski kurikulum, istraživanja i dr.) Čine tim i zajedno surađuju oko dogovaranja poslova i istraživanja kojima će u tekućoj školskoj godini posvetiti posebnu pozornost. Provodili su savjetodavni rad s učenicima, roditeljima i učiteljima te na razne načine radile na unapređivanju rada škole.*

*Pedagoginja*

*Pedagoginja je obavljala poslove planiranja i programiranja, sudjelovala u ostvarivanju odgojno – obrazovnog rada, radila s učenicima, učiteljima, članovima stručnih timova, roditeljima i ravnateljem.*

*Psiholog*

*Rad psihologa ponajprije je bio usmjeren na identifikaciju i prepoznavanje djece sa posebnim potrebama (djeca sa teškoćama u razvoju i darovita djeca). Jačanju na emocionalnom i socijalnom planu, prihvaćanju unutar grupe te prihvaćanju sebe i drugih. U radu sa učiteljima bio je usmjeren na uvažavanje djetetovih potreba unutar razredne cjeline, a u radu s roditeljima bio je usmjeren na prepoznavanje djetetovih potreba unutar vlastite obitelji.*

*Defektologinja*

*Posao defektologinje je bio vezan za pripremanje školskih odgojno – obrazovnih programa i njihove realizacije, neposredno sudjelovanje u odgojno – obrazovnom procesu (neposredni rad s djecom, provođenje postupaka opservacije i rekategorizacije,…). Također je provodila analizu odgojno – obrazovnih rezultata, pratila provedbu IOOP-a, vrjednovanje i samovrednovanje rada u školi. Sudjelovala je u radu s roditeljima, učiteljima i vijećima škole.*

*Knjižničarka – školska knjižnica*

*U knjižnici se provodio odgojno – obrazovni rad kroz edukacije – upoznavanje učenika s knjigom i knjižnicom, individualne upute i pomoć pojedinim učenicima oko školske lektire. Knjižničarka je organizirala posjete kazališnim i kino predstavama.*

*Održavani su tematski sati, prezentacije te izrada plakata za školski hol s učenicima povodom obilježavanja različitih prigodnih datuma. Realizirala i koordinirala projekt povodom Mjeseca hrvatske knjige. Povodom obilježavanja Dana škole i proslave njezinog 40. rođendana radila na Monografiji škole kao glavna urednica. Monografije je tiskana i brojnim uzvanicima podijeljena na Dan škole, a predstavljena 12. lipnja 2019. u školskoj knjižnici. Najviše surađivala s učiteljima razredne nastave, učiteljima hrvatskog jezika i njihovim učenicima. Sudjelovala u radu s učiteljima i vijećima škole.*

***5. Rad školskog odbora , Vijeća roditelja i Vijeća učenika***

***Školski odbor*** *je održao 10.sjednica u školskoj godini 2018./2019.*

*-usvojio Godišnji plan i programa rada škole i Kurikulum -potvrdio izbor dobavljača za školsku kuhinju -potvrdio izabranog osiguravatelja -nadgledao organizaciju rada na početku šk. godine -davao suglasnosti za zapošljavanje novih djelatnika na određeno i neodređeno vrijeme -vodio financijsko planiranje i donosio financijski plan škole i rebalans -donosio školske propise i akte -donio godišnji obračun i financijski plan za novu godinu -analizirao odgojno obrazovne rezultate u školi -razmotrio mjere u cilju ostvarivanja zacrtane politike Škole i unapređenja odgojno obrazovnog rada u idućoj školskoj godini -utvrdio smjernice za rad u idućoj školskoj godini -usvojio Statut Škole*

***Vijeće roditelja***

*Vijeće roditelja broji 38 članova. Predsjednica Vijeća roditelja je bila Darija Ćosić, a zamjenica Ivana Batinović. Na sastancima se raspravljalo o tekućoj problematici škole, informirani su o provođenju izvanučionične nastave. Upoznati su s prijedlogom Godišnjeg plana i programa i Kurikuluma škole za 2018./2019. godinu.*

*Naglasak je bi na projektima koji su planirani i realizirani tijekom školske godine i na prijedlozima roditelja za poboljšanje organizacije i izvođenja nastave.*

***Vijeće učenika***

*Vijeće učenika u školskoj godini 2018./2019. broji 38 učenika. Predsjednica vijeća učenika je bila učenica Danijela Medak, a zamjenik Marko Jakić. Na sjednicama se raspravljalo o ulozi i djelokrugu rada vijeća učenika; participaciji djece u sustavu odgoja i obrazovanja; o aktualnoj problematici vezanoj uz život škole, o elementima i mjerilima vrednovanja vladanja učenika, o promicanju javne i kulturne djelatnosti škole kao i o školskom volontiranju.*

**VII. REALIZACIJA NASTAVNOG PLANA I PROGRAMA I ODGOJNO-OBRAZOVNA POTIGNUĆA**

***1. Pristup planiranju i programiranju svih oblika nastavnog plana i programa***

*Početkom školske godine ravnateljica je u suradnji s djelatnicima škole razradila koncept Godišnjeg plana i programa i Školski kurikulum za 2018./2019. godinu. Definirana su zaduženja za izradu po pojedinim elementima. U izradi Godišnjeg plana i programa rada škole i Školskog kurikuluma sudjelovali su: ravnateljica, stručni suradnici i tajnica škole. Svoj prilog su, uz navedene, razradili i predsjednici stručnih vijeća te voditelji izvannastavnih aktivnosti. Na stručnim vijećima škole planirana je redovna nastava, raspravljalo se o izvanučioničnoj nastavi, o potrebama i problemima na koje se nailazilo tijekom školske godine. Posebnu pozornost učitelji su posvetili planiranju i programiranju za svaki pojedini predmet i dogovarali na sjednicama razrednih vijeća izvanučioničnu nastavu, korelacije, kriterije ocjenjivanja, obilježavanje značajnijih datuma i suradnju oko zajedničkih aktivnosti.*

***2. Realizacija nastavnog plana i programa***

*Nastava je realizirana u petodnevnim radnim tjednima prema planovima i programima svakog pojedinog razrednog odjela Prema izvješćima učitelja na sjednicama razrednih vijeća programi su realizirani u svim nastavnim predmetima i nema sadržaja koji se prenosi u iduću školsku godinu.*

***3. Rad i postignuća u odgojno – obrazovnom radu***

***3.1. Rezultati u redovnoj nastavi***

*Na kraju školske godine škola je imala ukupno 679 učenika u 37 razrednih odjeljenja i 6 učenika u 1 posebnom razrednom odjelu. Nastavnu godinu s uspjehom je završilo 624 učenika. S jednom negativnom je ocijenjeno 35 (5%) učenika, a s dvije negativne 20 učenika (2,9%), ukupno 55 (8%). Svi učenici sa negativnim uspjehom upućeni su na dopunski rad koji je za njih organiziran u školi. Nakon završenog dopunskog rada, 6 učenika nije zadovoljilo usvojenim znanjem te su upućeni na polaganje popravnog ispita u kolovozu.*

*Nakon dopunskog rada i popravnih ispita u viši razred s uspjehom prelazi svih 685 učenika (100%).*

***3.2. Izborna nastava***

*Izborna nastava organizirala se prema interesima učenika iz predmeta katolički vjeronauk, njemački jezika i informatika. Katolički vjeronauk organiziran je za učenike od 1.-8. razred, pohađalo ga je 685 učenika u 38 skupina. Informatika je bila organizirana u 4 grupe za učenike od 7. – 8. razreda, a pohađao je 35 učenika. Izborna nastava iz njemačkog jezika bila je organizirana za učenike od 4. – 8. razreda u 17 grupa, a pogađalo je 200 učenika.*

***3.3. Vladanje učenika i pedagoške mjere***

***Vladanje učenika***

*Na razrednim vijećima se raspravljalo o prijedlogu ocjena vladanja za svakog pojedinog učenika. Uzorno vladanje imala su 676 učenika a dobro vladanje 9 učenika (1.31% od ukupnog broja učenika), nije bilo učenika sa lošim vladanjem.*

***Pedagoške mjere***

*Prema Statutu škole razrednici, razredna vijeća i učiteljska vijeća donijela su odluke o poticajnim pedagoškim mjerama za najuspješnije, najaktivnije, najodgovornije učenike koji su svojim trudom i zalaganjem postigli zapažene rezultate. Ove godine pohvaljeno je pisanom pohvalom 56 učenika. Nagrade i priznanja učenicima uručena su na svečanosti Dana Škole. Pedagoška mjera opomene izrečena je za 5 učenika (0.72%), a ukor za 1 učenika (0.14%).*

***3.4. Izostanci učenika***

*Tijekom protekle školske godine učenici su ukupno izostali 44 317 sati, od toga opravdano 44 220 sati, a neopravdano 117 sati. Opravdano su učenici izostajali uglavnom zbog bolesti. Razlozi neopravdanih izostanaka su izbjegavanje školskih obveza te ne donošenje ispričnica i povremeno kašnjenje na nastavu.*

***3.5. Dodatna i dopunska nastava***

*Dodatna nastava bila je organizirana kako bi se učenicima omogućilo proširivanje znanja i nastavnih sadržaja kako bi unaprijedili svoje vještine, sposobnosti i kompetencije prema njihovim interesima i u skladu sa zaduženjima učitelja. Realizirana je dodatna nastava iz sljedećih predmeta: matematika, hrvatski jezik, engleski jezik, povijest, fizika, kemija, geografija, i biologija kroz 34 grupe. Kroz ovaj oblik rada učenici su produbljivali i proširivali svoja znanja te se pripremali za sudjelovanje na natjecanjima. Ukupan broj učenika koji je sudjelovao je 209 učenika.*

*Dopunska nastava organizirana je za učenike koji otežano prate nastavni program kako bi im se pružila potrebna pomoć u učenju. Dopunska nastava organizirana je iz sljedećih predmeta: hrvatski jezik i matematika za učenike od 1. do 4. razreda . Za učenike od 5. do 8. razreda organizirana je dopunska nastava predmeta: hrvatski jezik, engleski jezik, povijest, matematika i kemija u 16 grupa. Ukupan broj učenika koji je sudjelovao iznosi 232 učenika.*

***3.6. Rad s učenicima koji rade po posebnom i individualiziranom odgojno-obrazovnom programu***

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Rješenje o primjerenom obliku školovanja** | **I. razred** | **II. razred** | **III. razred** | **IV. razred** | **V. razred** | **VI. razred** | **VII. razred** | **VIII. razred** | **Ukupno** |
| **Individualizirani postupci** |  | 3 | 1 | 3 | 2 |  | 3 | 1 | 13 |
| **Redoviti program uz prilagodbu sadržaja** |  | 1 | 2 | 4 | 1 | 2 | 5 | 3 | 18 |
| **Poseban program u posebnom razrednom odjelu** |  |  | 1 | 2 | 1 |  | 1 |  | 5 |
| **Ukupno** |  | 4 | 4 | 9 | 4 | 2 | 9 | 4 | 36 |

*U rad sa stručnim suradnikom - defektologom u školskoj godini 2018./2019. bilo je uključeno 36 učenika. Po redovitom programu uz individualizirane postupke, prema rješenju Povjerenstva za utvrđivanje psihofizičkog stanja djeteta, školovalo se 13 učenika, po redovitom programu uz prilagodbu sadržaja i individualizirane postupke školovalo se 18 učenika, a posebni razredni odjel pohađalo je 5 učenika. Ukupno je bilo uključeno 19 učenika. Osim 13 učenika upisanih u našu školu, PSP je pohađalo i 6 učenika iz OŠ Stjepana Radića iz Metkovića, a u rad s psihologom 18 učenika.*

*Školske godine 2018./2019. Upućeno je 23 učenika u pedagošku opservaciju. Povjerenstvo za utvrđivanje psihofizičkog stanja djeteta za upis u prvi razred, 6 djece je određena odgoda od upisa u prvi razred, a 2 djece privremeno oslobađanje od upisa u prvi razred.*

***3.7. Realizacija plana izvanučionične nastave***

*Na početku nastavne godine izrađen je plan izvanučionične nastave koji je sastavni dio kurikuluma. Kroz ovakav oblik rada integrirani su sadržaji više nastavnih predmeta. Izvanučionična nastava realizirana je prema Školskom kurikulumu i uz prethodnu suglasnost roditelja, a ostvarili smo je kroz posjete, nastavu u prirodi, terensku nastavu, izlete i ekskurzije.*

***3.8. Realizacija plana i programa izvannastavnih aktivnosti***

*U školi je djelovalo 14 grupa izvannastavnih aktivnosti u razrednoj nastavi: šah, pet dramskih skupina, tri likovne skupine, ritmička skupina, ekološka grupa, folklorna skupina, sportska grupa i njemačka igraonica.*

*U predmetnoj nastavi imali smo 19 organiziranih izvannastavnih aktivnosti: Klub mladih tehničara, Novinarska družina, Naš mali vrt, Engleski knjižni klub, Filmska družina, Orkestar, Mali zbir i veliki zbor, Robotika. Dvije Vjeronaučne olimpijade, Igrom do mira, Njemačka radionica, Dramska sekcija, Atletika i kros, Geografska skupina, Futsal, Volonterska skupina.*

*Načini i metode realizacije izvannastavnih aktivnosti pretežno suradničkog, projektnog, skupno-istraživačkog, samo istraživačkog tipa odgojno-obrazovnog rada. Poticaj su za uključivanje učenika na rad izvan redovite nastave i to za sve učenike, učenike prosječnih sposobnosti, darovite učenike, učenike s posebnim potrebama. Naše izvannastavne aktivnosti većinom su sadržajem i područjem ostvarivanja djelovala u sklopu svih kulturno-umjetničkih događanja u školi.*

***3.9. Postignuti rezultati na međužupanijskim i ostalim natjecanjima***

***ŽUPANIJSKA NATJECANJA***

*(učenici i mentori koji su osvojili jedno od prva tri mjesta na natjecanju)*

***1. mjesto na županijskom natjecanju***

***LIDRANO 2019.***

*Lara Jurković, 7. razred*

*Pojedinačni scensk*

*i nastup: 90-60-90 (*I. Zdilar*)*

*Mentorica: Marinka Jurković*

***LIDRANO 2019.***

Lucija Šiljeg, 6. razred

*Pojedinačni scenski nastup:* Zaljubljena u čitav svijet (O. S. Ivančević)

Mentorica: Helena Bjeliš

***HRVATSKI JEZIK***

*Leonarda Šćulac, 8. razred*

*Mentorica: Ivona Martinović*

***MATEMATIKA***

*Ivan Volarević, 6. razred. Mentorica: Marija Raič Raguž*

***POVIJEST***

*Ivana Šutalo, 8. razred. Mentor: Božidar Lovrić*

***INFORMATIKA***

*Tonći Zvonić, 6. razred*

*Kategorija natjecanja: Digitalne kompetencije*

*Mentorica: Jelica Lazarević*

***2. mjesto na županijskom natjecanju***

***MATEMATIKA***

*Petar Jerković, 5. razred*

*Mentorica: Vera Jerković*

***TEHNIČKA KULTURA***

*Ante Raić, 5. razred*

*Kategorija natjecanja: Maketarstvo i modelarstvo*

*Mentorica: Jelica Lazarević*

***TEHNIČKA KULTURA***

*Ante Barišić, 8. razred*

*Kategorija natjecanja: Elektronika*

*Mentorica: Ana Moro*

***INFORMATIKA***

*Ante Raić, 5. razred*

*Kategorija natjecanja: Digitalne kompetencije*

*Mentorica: Jelica Lazarević*

***3. mjesto na županijskom natjecanju***

***HRVATSKI JEZIK***

*Jakov Šaravanja, 8. razred*

*Mentorica: Ivona Martinović*

***TEHNIČKA KULTURA***

*Tonći Zvonić, 6. razred*

*Kategorija natjecanja: Graditeljstvo*

*Mentorica: Jelica Lazarević*

***TEHNIČKA KULTURA***

*Kristina Jerković, 7. razred*

*Kategorija natjecanja: Strojarske konstrukcije*

*Mentorica: Jelica Lazarević*

***TEHNIČKA KULTURA***

*Ivan Bukovac, 8. razred*

*Kategorija natjecanja: Elektronika*

*Mentorica: Ana Moro*

***Sport***

***2. mjesto na županijskom natjecanju***

***KROS (dječaci – 7./8. razred)***

*Marko Cvitković, Zoran Primorac, Ante Barišić i Luka Jurković*

*Mentor: Nino Šešelj*

***KROS (dječaci – 5./6. razred)***

*Niko Tranpa, Branko Dominiković, Stipe Rastočić i Marko Musulin*

*Mentor: Nino Šešelj*

***RUKOMET (djevojčice – 7./8. razred)***

*Jelena Vidović, Vanessa Bebić, Lukrecija Krstičević, Iva Markić, Radojka Volarević, Sara Šiljeg, Karla Šiljeg, Luca Ramić, Iva Gujinović, Noemi Šimunović, Gea Kozina, Luca Dominiković, Ana Medak Kovačević i Paula Buljubašić*

*Mentorica: Jelena Galov*

*Voditeljica: Martina Nikolić*

***RUKOMET (dječaci – 7./8. razred)***

*Marko Ćelić, Marko Cvitković, Slavko Sušak, Antonio Tošić, Ivan Mateljak, Petar Marević, Josip Kežić, Marko Jakić, Nikola Vučić, Zdravko Jelinić, Hrvoje Pekić, Josip Taslak, Luka Marušić, Ante Barišić i Andrija Barišić*

*Mentor: Dalibor Mateljak*

***REGIONALNA RAZINA***

***3. mjesto na regionalnom natjecanju***

***RUKOMET (dječaci – 5./6. razred)***

*Stipe Rastočić, Luka Prlić, Karlo Raguž, Petar Manenica, Stjepan Krtalić, Željko Ereš, Milenko Jelinić, Domagoj Popović, Mirko Obrvan Jurišin, Duje Šiljeg, Petar Zloić i Roko Malić. Mentor: Dalibor Mateljak*

***Državni natječaj Predstavljam se svijetu***

*Učenici Područne škole Prud Lara Volarević i Josip Marušić sudjelovali su na državnoj razini natječaja Predstavljam se svijetu u provedbi izdavačke kuće Profil Klett i zaslužili posebno priznanje stručno – učiteljskog žirija u kategoriji Moj zavičaj – dizajn plakata. Mentorica im je bila učiteljica Danijela Tutavac. Na natječaj je pristiglo preko 1400 radova.*

***Krasnoslovno-likovni natječaj Balogijada***

*Natječaj na razini države; naša učenica osmog razreda Ivana Šutalo zauzelaje 1. mjesto koje ravnopravno dijeli s još pet natjecatelja. Natjecala se u kategoriji krasnoslova, mentorica joj je bila Ivana Vatović.*

***Državni natječaj za likovne, literarne i foto radove djece i mladih***

*Državni natječaj za likovne, literarne i foto radove djece i mladih predškolskog, osnovnoškolskog i srednjoškolskog uzrasta te djece i mladih s posebnim potrebama iz Republike Hrvatske provodi se već devetu godinu zaredom. Organizira ga Ravnateljstvo civilne zaštite MUP-a u suradnji s*[*Ministarstvom znanosti i obrazovanja*](https://mzo.hr/)*,*[*Agencijom za odgoj i obrazovanje*](https://www.azoo.hr/)*i Edukacijsko-rehabilitacijski fakultet u Zagrebu. Svake godine natječaj ima drugu temu, a ovogodišnja je pod nazivom Katastrofa i snaga zaštite i spašavanja.*

*Na natjecanju je sudjelovao naš učenik sedmog razreda Posebnog razrednog odjela Stjepan Zekušić te je u kategoriji likovnih radova osvojio je 1. mjesto. Mentorica mu je bila edukatorica-rehabilitatorica Lucija Vladimir.*

***Međunarodno matematičko natjecanje Klokan bez granica***

*U kategoriji PČELICE među 10% najboljih u državi plasirala se učenica 2. razreda Tereza Jadreško (mentorica Marija Dodig), a u kategoriji ECOLIER Petar Jerković i Klara Volarević (mentorica Vera Jerković), Ante Raić (mentorica Marija Bubalo) i Lucija Plećaš (mentorica Katica Vladimir). U kategoriji BENJAMIN među 10% najboljih našli su se učenici 6. razreda Ivan Volarević i Marijo Jadreško (mentorica Draženka Marević) te u kategoriji CADET učenik 8. razreda Ivan Jerković (mentorica Vera Jerković).*

***DRŽAVNA NATJECANJA***

***Tjelesna i zdravstvena kultura***

***KROS (djevojčice – 5./6. razred), 1. mjesto na državnom natjecanju***

*Nikolina Medak, Sara Šiljeg, Ana Sušak i Karla Šiljeg. Mentor: Nino Šešelj*

***RUKOMET (djevojčice – 5./6. razred), 2. mjesto*** ***na državnom natjecanju***

*Vanessa Bebić,  Gea Kozina, Sara Šiljeg, Karla Šiljeg, Luca Ramić, Reina Bebić, Nora Prusac, Luca Dominiković, Nikolina Medak, Matea Marušić, Lana Musulin, Iva Jerković, Iris Kozina i Paula Buljubašić*

*Mentorica: Jelena Galov. Voditeljica: Martina Nikolić*

***KROS (djevojčice – 7./8. razred), 5. mjesto na državnom natjecanju***

***Radojka Volarević, Lukrecija Krsticević, Iva Markić i Paula Buljubašić***

*Mentor: Nino Šešelj*

***ATLETIKA (dječaci – 7./8. razred), 10. mjesto na državnom natjecanju***

*Jakov Šaravanja, Marko Cvitković, Zoran Primorac, Josip Bebić, Luka Jurković, Josip Kežić, Šime Crepulja, Slavko Sušak, Vinko Begić i Jure Bukovac*

*Mentor: Nino Šešelj*

***ATLETIKA (djevojčice – 5./6. razred), 11. mjesto na državnom natjecanju***

***Ana Sušak, Sara Šiljeg, Karla Šiljeg, Luca Ramić, Gea Kozina, Nora Prusac, Paula Buljubašić, Laura Prusac i Ana Bebić***

***Mentor: Nino Šešelj***

***ATLETIKA (djevojčice – 7./8. razred), 11. mjesto na državnom natjecanju***

*Iva Gujinović, Emanuela Šimović, Jelena Vidović, Gabrijela Marković, Ana Medak Kovačević, Lea Medak Kovačević, Ana Sušak, Lukrecija Krstičević, Iva Markić i Sara Šiljeg*

*Mentor: Nino Šešelj*

***ATLETIKA (dječaci – 5./6. razred), 15. mjesto na državnom natjecanju***

***Matija Kraljević, Ivan Volarević, Niko Tranpa, Stipe Rastočić, Anđelko Roso, Stjepan Krtalić, Lovre Rastočić, Duje Mihaljević, Karlo Vučković i David Soldo***

***Mentor: Nino Šešelj***

***LIK 2018. (natjecanje – izložba učenika osnovnih i srednjih škola iz područja virtualnih umjetnosti i dizajna)***

*Petra Batinović (8. razred),* ***1. mjesto na državnom natjecanju*** *(1.A+B kategorija)*

*Mentorica: Dubravka Šešelj*

*Agencija za odgoj i obrazovanje nagradila je Petru i njezinu mentoricu* ***Oskarom znanja****, najznačajnijom hrvatskom nagradom u obrazovanju.*

***TEHNIČKA KULTURA***

*Ivan Mateljak (8. razred),* ***30. mjesto na državnom natjecanju***

*Kategorija natjecanja: Elektronika*

*Mentorica: Ana Moro*

***Škola je ove školske godine bila tri puta domaćin natjecanja:***

1. *61. županijskog natjecanja mladih tehničara*
2. *Drugog kola županijske Modelarske lige*
3. *Međudržavnog natjecanja u šahu*

***3.10.******Profesionalna orijentacija*** *- Za realizaciju su bile zaduženi razrednici osmih razreda, psiholog koji je bio i voditelj aktivnosti za provođenje plana profesionalne orijentacije učenika i pedagoginja. Tijekom školske godine realizirani su sljedeći sadržaji: anketiranje učenika, utvrđivanje zdravstvenog stanja i eventualnih zdravstvenih poteškoća, upoznavanje učenika s pisanim materijalima (plakatima, brošurama) koji govore o načinu nastavka školovanja, suradnja s roditeljima u cilju usmjeravanja učenika na izbor zanimanja i pružanja najnovijih informacija vezano uz načine on-line prijava i upisa u programe srednjih škola, individualni razgovori i savjetovanje učenika koji to žele u namjeri lakšeg donošenja odluke pri nastavku školovanja, a obavljale su ih razrednici, psiholog i pedagoginja kako sa samim učenicima tako i s njihovim roditeljima, suradnja sa Zavodom za profesionalno informiranje- informacije, testiranja i pregledi učenika s teškoćama i učenicima sa zdravstvenim teškoćama -suradnja s liječnicom školske medicine, pregledi učenika za posebna zanimanja koja su u skladu s njihovim sposobnostima i zdravstveni pregledi prema novim informacija od strane Ministarstva, suradnja sa predstavnicima i stručnim suradnicima srednjih škola iz Metkovića i Opuzena, prema interesu učenika i roditelja, za učenike osmih razreda i njihove roditelje (u predvorju pružane su najnovije obavijesti o upisima.*

***3.11. Realizacija Školskog preventivnog programa*** *- Pedagoginja i defektologinja su bile zadužena za planiranje i provedbu svih oblika školskih preventivnih programa vezanih uz nasilje i socijalnu zaštitu učenika. Područja djelovanja bila su: rad s učenicima, rad s učiteljima ,rad s roditeljima i suradnja s institucijama sustava. Zbog pretpostavke da mladi uzimaju opojna sredstva zbog niske razine samopoštovanja, nemogućnosti iskazivanja osjećaja i nedostatka vještina za rješavanje problema u trenutcima odluke, realizirano je niz predavanja i radionica za učenike na satima razrednih zajednica, a realizatori su bili pedagoginja, liječnica školske medicine, razrednici i djelatnici tima za prevenciju PU . Psiholog, pedagoginja, defektologinja i razrednici su održali i niz radionica vezano za pomoć u životnim opredjeljenjima, o socijalnoj potpori, o motivaciji za zdrave stilove života, o pravilnom organiziranju slobodnoga vremena te o kvalitetnoj ponudi športskih i drugih kreativnih sadržaja. Defektologinja i pedagoginja su bile kontakt osobe s vanjskim suradnicima i predavačima u smislu koordinacije osmišljenih aktivnosti. Za kvalitetnu provedbu ovih oblika preventivnih programa bilo je potrebno: napraviti plan predavanja s temama iz zdravstvene zaštite koji je sastavni dio Kurikuluma surađivati sa Zavodom za javno zdravstvo i školskom liječnicom surađivati s drugim institucijama i stručnjacima (psiholog, psihijatar) posebno staviti naglasak na prevenciju zlouporabe droga, prevenciju pušenja i alkoholizma.*

***3.12. Realizacija projekata***

*Tijekom godine učitelji i učenici zajedno su realizirali sljedeće projekte u nastavi:*

***Dani kruha i zahvalnosti za plodove Zemlje*** *– realizacija - Razvijati osjećaj zahvalnosti za žetvu i plodove zemlje kao i zajedničko blagovanje; uočavati, istraživati, slikati i krasnosloviti o plodovima zemlje. Naš najveći i najdugovječniji projekt po kojemu smo prepoznatljivi. Tijekom listopada učitelji obrađuju zadane teme i provode terensku nastavu. Vrhunac projekta je prodajna izložba koja se odvija na Trgu kralja Tomislava, a prikupljeni novac namijenjen je za humanitarne akcije ili školske potrebe.*

*U projektu* ***Vukovar*** *sudjeluju svi učenici i učitelji Škole. U mjesecu studenom različitim radionicama i predavanjima odajemo počast žrtvi Vukovara, a 18. studenoga na Dan sjećanja palimo svijeće i održavamo prigodni program u Školi. Školske 2018./19. naša škola bila je zajedno s UOSI Prijatelj suorganizator velike manifestacije u Gradskom parku. Glazbeno-recitatorski program priredile su učiteljice hrvatskoga jezika te glazbene kulture, a u suradnji s ostalim gradskim školama organizirali smo i dostojanstvenu povorku – rijeku učenika i učitelja sa svijećama koja se slila u Gradski park.*

*Od 2015. godine Aktiv učiteljica hrvatskoga jezika povodom Mjeseca hrvatske knjige organizira projekt* ***Gradskoj knjižnici u pohode.*** *Učenici predmetne nastave sa svojim učiteljicama posjećuju Gradsku knjižnicu, upoznaju knjižni fondi te sudjeluju u radionicama koje za njih priprema osoblje Gradske knjižnice. Cilj ovoga projekta je popularizacija knjige i čitanja.*

***Mjesec hrvatske knjige*** *naš je dugogodišnji projekt – manifestacija koja se odvija i na razini države te više od dva desetljeća uspješno promiče knjigu i čitanje kao društvenu vrijednost. Traje od 15. listopada do 15. studenoga. Projekt koordinira knjižničarka Katica Salacan u suradnji s učiteljicama hrvatskoga jezika i učiteljima razredne nastave. Različitim radionicama potiče se ljubav prema knjizi i čitanju, provode se različite kreativne aktivnosti, čitaju i oslikavaju bajke, izvode lutkarske predstave…*

*Projekt* ***Večeri matematike*** *održava se u**Školi od 2015. godine. Organizira ga Hrvatsko matematičko društvo uz potporu Ministarstva znanosti i obrazovanja, a u našoj školi ostvaruje ga Aktiv učitelja matematike i Aktiv učitelja razredne nastave. Na Večeri matematike u ugodnom druženju, u raznim radionicama pripremljenim prema uzrastu učenika, sudjeluje velik broj učenika razredne i predmetne nastave. Glavni cilj projekta je popularizacija matematike i njezino povezivanje sa svakodnevnim životom.*

***Božićni bal osmaša*** *je glazbeno-scenski spektakl koji je pokrenut 2015. i traje već četiri godine zaredom, a organizira ga voditelj Plesne škole Calypso Dalibor Dominiković uz potporu ravnateljice. Učenici osmih razreda tijekom prvog polugodišta uče plesati quadrillu, valcere, polke, rock´n´roll, salsu, macarenu... Krajem prosinca organizira se veliki plesni spektakl za osmaše, a školske 2018./2019. u projekt su se uključili i osmaši iz OŠ Stjepana Radića.*

***Koncerti dječjih zborova doline Neretve*** *(Božićni i Lipanjski) naš je dugogodišnji projekt – smotra u kojem osim naših učiteljica glazbene kulture (Ljupka Sršen Gutić i Zrinka Boras), koje su ujedno i organizatorice, sudjeluju i OGŠ Metković, OŠ Kula Norinska i OŠ Vladimir Nazor iz Ploča. Koncerti se održavaju u Galeriji GKS-a u Metkoviću. Ovim projektom razvija se estetski glazbeni ukus djece, njeguje zborsko pjevanje i socijalna integracija. Inače, ovo je jedina smotra ovakve vrste u našoj županiji. Prvi put ove godine koncertu Lipanjskom koncertu se pridužio zbor OŠ Opuzen pod vodstvom Marijane Franičević.*

***Briga za osobno zdravlje ili U zdravom tijelu zdrav duh*** *– realizacija - Poticati učenike na raznovrsnu i zdravu prehranu, usvajanje higijenskih navika, upoznati se sa zaraznim bolestima i načinima prevencije. Razvijati kod učenika zdrav način života i pravilan (ZO)*

***Maskenbal*** *– realizacija - Njegovanje tradicijskih običaja maškaravanja i plesa pod maskama (njegovanje nacionalne i kulturne baštine); poticanje razvoja emocionalnih znanja, vještina i sposobnosti; sudjelovanje u događajima koje organizira mjesna zajednica..*

***Mali vrtovi Neretve*** *– realizacija -Pronaći biljke karakteristične za naše podneblje, presaditi ih u prilagodne posude, izložiti u vrt Prirodoslovnog muzeja.*

***Humanitarni dan*** *– realizacija - Realizacija integriranog dana prema razrađenom planu integracije kroz nastavne predmete. Svaki učenik pokazuje svoju humanost darivanjem jednog predmeta, jednog slatkiša, jedne slikovnice...*

***Dani oca Ante Gabrića*** *– projekt je pod pokroviteljstvom Grada Metkovića, a u njemu osim naše škole nizom aktivnosti sudjeluju OŠ Stjepana Radića, Gimnazija Metković i Srednja škola Metković. U sklopu programa organiziraju se izložbe likovnih radova učenika, okrugli stolovi, školske priredbe te zajednička svečanost svih škola u GKS-u. Projekt se svake godine realizira tijekom veljače kada obilježavamo obljetnicu rođenja oca Ante Gabrića, a bez prekida traje od 2016.*

***Perom o Neretvi*** *je literarni natječaj koji je započeo šk. god. 2017./2018. u organizaciji Ogranka Matice hrvatske Metković i učiteljica Aktiva hrvatskoga jezika naše škole. Natječaj je raspisan povodom Dana hrvatske knjige i Dana planeta Zemlje i otvoren je za sve učenike osnovnih škola naše doline. Završna svečanost dodjele nagrada upriličena je u predvorju Škole. Učenici, autori najboljih radova bivaju nagrađeni, a svi natjecatelji i njihovi mentori dobivaju pohvalnice za sudjelovanje. U Natječaju rado sudjeluju sve neretvanske škole. Tijekom trajanja 2. Natječaja, u travnju 2019. projektu su dodijeljena sredstva Grada iz fonda za financiranje programa u kulturi.*

***Izrada ukrasa od prirodnih materijala*** *– realizacija - na satovima razrednika i likovne kulture*

***Moja škola, grad, zavičaj*** *državni je**projekt kojega je pokrenula učiteljica Sandra Vuk u šk. god. 2018./2019. U njega su uključeni učenici drugih razreda iz cijele Hrvatske, a iz naše škole sudjeluju učenici 2. razreda sa svojom učiteljicom Natali Bubalo. Učenici izrađuju tematske slikovnice i putem njih se povezuju sa svojim vršnjacima iz cijele države. Naša slikovnica je tiskana i predstavljena u školskoj knjižnici povodom Međunarodnog dana dječje knjige. U projektu je surađivala i knjižničarka Katica Salacan.*

***Nauči živjeti*** *projekt je Udruge Zajednica Pape Ivana XXIII. u kojem Škola sudjeluje u šk. god. 2018./2019. s učenicima šestih razreda. Projekt se sastoji od edukativno-interaktivnih radionica za učenike i za roditelje, edukativnih kampova, nagradnog izleta i javne tribine. Projekt su koordinirali stručni suradnici Hrvoje Šimović, Anđela Jerković i Antea Marević.*

***Vježbaonica*** *je projekt Hrvatskoga školskog sportskog saveza (HŠSS) koji se u Školi provodi od listopada 2018. godine. Namijenjen je učenicima 7. i 8. razreda osnovnih škola. Programom se želi omogućiti djeci stjecanje navike bavljenja tjelesnom aktivnošću kroz razne aktivnosti (atletika, trčanje u prirodi, klizanje) te poticati zdrav načina života. Projekt koordinira učitelj Nino Šešelj.*

*Projekt* ***Univerzalna sportska škola*** *organizira Hrvatski školski sportski savez, a mi ga provodimo od 2006. godine. Škola je namijenjena učenicima od 1. do 4. razreda osnovne škole, a cilj programa je uključivanje većega broja najmlađih učenika u sportske aktivnosti, odnosno stvaranje navike svakodnevnoga tjelesnog vježbanja. Djeca pod stručnim nadzorom kineziologa uče osnovne oblike kretanja, kao i osnovne elemente brojnih sportova. Projekt koordinira učitelj tjelesne i zdravstvene kulture Nino Šešelj.*

*U sklopu projekta* ***Maslina*** *naša škola već dugi niz godina proizvodi maslinovo ulje od maslina iz školskih maslinika. U projektu sudjeluju učenici Škole koji sa svojim učiteljicama i školskim majstorima obrađuju maslinike i beru masline. Naše maslinovo ulje učenici koriste za realizaciju različitih novih projekata*

*Osim navedenih, realizirani su i sljedeći projekti:*

*Mjesec prevencije ovisnosti,*

*Vrtim zdravi film,*

*Klokan bez granica,*

*Dan ružičastih majica,*

*Posjet osmih razreda Vukovaru,*

*Vesele pisanice,*

*Ruksak (pun) kulture i*

*Naš mali vrt.*

***3.13. Realizacija plana i programa tajnice, računovotkinje i ravnateljice***

***RAD TAJNIŠTVA***

*Sukladno Godišnjem planu i programu rada škole za šk. god 2018./19 u tajništvu su obavljani slijedeći poslovi:*

*1. KADROVSKI I OPĆI POSLOVI*

*Objavljivanje natječaja te oglasni i natječajni poslovi.*

*Prijave i odjave mirovinskom i zdravstvenom osiguranju.*

*Svi pravni i administrativni poslovi u svezi zasnivanja i prestanka radnog odnosa i ostvarivanja prava i obveza zaposlenika iz radnog odnosa.*

*Uvođenje zaposlenika u evidenciju o radnicima i rad s dosjeima zaposlenika*

*Statistika škole*

 *Zajedno s ravnateljem pripremanje teksta Godišnjeg plana i programa za raspravu na Školskom odboru, UV i Vijeću roditelja, te dostavljanje istog pravodobno u MZOS*

*2. IZRADA ODLUKA O GODIŠNJIM ODMORIMA ZAPOSLENIKA*

*3. POSLOVI VEZANI UZ RAD ŠKOLSKOG ODBORA*

*Vođenje zapisnika na sjednici Školskog odbora, slanje poziva*

*4.TEKUĆI DNEVNI POSLOVI*

*Izdavanje uvjerenja zaposlenicima i učenicima Škole*

*Vođenje urudžbenog zapisnika, interne dostavne knjige i knjigu pošte*

*Poslovi prijepisa i preslika*

*Skrb o nabavci potrošnog materijala*

*Različiti uredski poslovi*

*5.RAD SA STRANKAMA*

*6.JAVNI REGISTAR ZAPOSLENIKA*

*7.PRAĆENJE STRUČNE LITERATURE I ČASOPISA*

*Praćenje i proučavanje pravnih propisa i njihova primjena*

*8.CARNET ADMINISTRATOR*

*9. IZRADA NORMATIVNIH AKATA*

*Sudjelovanje u izradi i promjeni Statuta škole i drugih općih akata i odluka*

*10. POSLOVI ZAŠTITE NA RADU, ZAŠTITA OD POŽARA ,SANITARNI NADZOR*

*11. SURADNJA S :*

 *Uredom državne uprave Dubrovačko-neretvanske županije, Upravnim odjelom za prosvjetu, kulturu, sport i tehničku kulturu, Ministarstvom znanosti i obrazovanja, Agencijom za odgoj i obrazovanje, Zavodom za zapošljavanje , drugim osnovnim školama itd.*

***RAD RAČUNOVODSTVA ŠKOLE***

*Sukladno Godišnjem planu i programu rada škole za šk. god 2018./2019. u računovodstvu škole ostvareni su slijedeći poslovi:*

*1. POPIS IMOVINE, OBVEZA I POTRAŽIVANJA*

*Inventurne liste,*

*Knjiga osnovnih sredstava i knjiga sitnog inventara*

*2. VOĐENJE KNJIGOVODSTVENIH KNJIGA I KNJIGOVODSTVENIH ISPRAVA*

*Glavna knjiga i pomoćne knjige,*

*Kontiranje i knjiženje,*

*Zbrajanje,*

*Usklađivanje, zaključivanje i otvaranje*

*Obračun školske kuhinje*

*3. VOĐENJE RAČUNA PLAĆA I PK KARTICA*

*4.SALDO KONTI*

*Kontaktiranje s dobavljačima,*

*Podmirenje obveza*

*Praćenje naplate potraživanja*

*5. KONTROLA BLAGAJNIČKOG POSLOVANJA*

*6. PERIODIČNI I GODIŠNJI OBRAČUNI*

*Dokumentacija,*

*Izrada izvješća,*

*Prijepisi,*

*Predočenja financijskog izvješća*

*7. OBRAČUN PLAĆA I NAKNADA*

*Neto – bruto,*

*Doprinosi,*

*Virmani,*

*Statistička izvješća*

*8. OBRAČUN BOLOVANJA*

*9. POPUNJAVANJE UPITNIKA FISKLANOJ ODGOVORNOSTI*

*10. FINANCIJSKO PLANIRANJE*

*Izrada financijskog plana,*

*Izrada rebalansa financijskog plana,*

*Izrada plana nabave*

*11. IZVJEŠTAVANJE POREZNE UPRAVE*

*12. OSTALI POSLOVI*

*12. OSTALO*

 ***OSTVARENI RAD RAVNATELJICE ŠKOLE***

*Ravnateljica se bavila organizacijom rada škole, praćenjem ostvarenja nastavnoga plana i programa, fonda sati, nadzorom rada djelatnika, suradnjom s roditeljima i učenicima, suradnjom s nadzornim organima.*

*Između ostalog ravnateljica je:*

*1. sudjelovala u izradi i donošenju Godišnjeg plana i programa rada Škole;*

*2. sudjelovala u izradi i donošenju Kurikuluma Škole;*

*3.sudjelovala u organizaciji vanjskog vrednovanja prema planu NCVVO-a*

*4. izvršila organizacijske i tehničke pripreme u nastavi i ostalim poslovima;*

*5. izvršila organizacijske i tehničke pripreme za početak školske godine;*

*6. analizirala opremljenost nastavnim sredstvima i planirala nabavu istih (suradnja s Ministarstvom i Uredom državne uprave DNŽ-e );*

*7. sudjelovala u izradi rasporeda sati i rasporeda dežurstava učitelja;*

*8. izradila zajedno s timom za kvalitetu razvojni plan škole ; 9. izradila godišnji plan rada ravnatelja;*

*10. odlučivala o izboru i zapošljavanju novih djelatnika prema objavljenim natječajima;*

*11. odlučivala o otkazivanju ugovora o radu na određeno radno vrijeme;*

*12. organizirala i predsjedala sjednicama Učiteljskog vijeća;*

*13. sudjelovala u radu Razrednih vijeća;*

*14. pripremala i sudjelovala u radu Vijeća roditelja;*

*15. redovito podnosila izvještaje i sudjelovala u radu Školskog odbora;*

*16. suradnju sa Uredom za državnu upravu DNŽ-e;*

*17. surađivala sa Uredom državne uprave na zbrinjavanju tehnoloških viškova u DNŽ-i;*

*18. nekoliko puta izvršila uvid u vođenje pedagoške dokumentacije ( matične knjige, e-dnevnici i e-matica) i u suradnji s pedagoginjom i administratorom e-matice predložila otklanjanje nedostataka;*

*19. uspostavila uspješnu suradnju s Gradom Metković;*

*20. uspješno surađivala sa Župom sv. Nikole Metković;*

*21. na temelju Kućnog reda i rasporeda sati strukturirala radno vrijeme učitelja i ostalih djelatnika;*

*22. donijela odluke o zaduženjima učitelja i ostalih djelatnika Škole;*

*19. surađivala s razrednicima i roditeljima kod izricanja pedagoških mjera;*

*21. sudjelovala u radu ŽSV ravnatelja DNŽ i na stručnim skupovima za ravnatelje u organizaciji Ministarstva i AZOO;*

*22. utvrdila povjerenstva za inventuru;*

*23. utvrdila Povjerenstvo za etički kodeks;*

*24. posjetila sate razrednika i razgovarala s učenicima o radu Škole;*

*25. posjećivala nastavu učitelja i razgovarala s njima;*

*26. službeno razgovarala s učiteljima kod uočenih problema i nedostataka u radu i preporučila otklanjanje;*

*27. vodila zapisnike o posjetima satima , razgovorima s učenicima, učiteljima i roditeljima;*

*28. pratila uvođenje pripravnika u odgojno-obrazovni proces;*

*29. surađivala sa savjetnicima AZOO- kod uvida na sate za promoviranje i obnove zvanja kolega;*

*30. radila na analizi uspjeha na kraju I. obrazovnog razdoblja i na kraju školske godine;*

*31. pratila i analizirala ostvarivanje Školskog godišnjeg plana i Kurikuluma;*

*32. sudjelovala u organizaciji manifestacija i priredbi na razini Škole;*

*33. sudjelovala u organizaciji obilježavanja 40-godišnjice škole i u uredništvu Monografije škole;*

*34. sklapala ugovore o korištenju sportske dvorane i rješavala eventualne probleme povezane s time;*

*35. donosila rješenja o izricanju pedagoških mjera i razmatrala eventualne žalbe roditelja;*

*36. sudjelovala u donošenju prijedloga Statuta i drugih akata Škole;*

*37. surađivala sa Sanitarnom inspekcijom i ostalim inspekcijskim tijelima i provodila njihove odluke;*

*38. donijela ostale odluke u skladu sa zakonima RH i drugim propisima;*

*39. aktivno sudjelovala u oblikovanju i uređivanju web-stranica Škole;*

*40. surađivala s medijima i promovirala Školu;*

*41. sudjelovala u radu Povjerenstva za elektronički upis učenika u srednju školu i pratila cijeli proces upisa;*

*42. brinula o raspodjeli financijskih sredstava, nabavi potrebnih sredstava za rad i nadzirala zakonitost i način trošenja financijskih sredstava;*

*43. zajedno s računovotkinjom škole sudjelovala u planiranju proračuna škole i projekcijama proračuna za sljedeće 2 godine;*

*44.. organizirala i nadzirala sve poslove vezane uz podizanje razine sigurnosti unutar školskih zgrada ( provedena vježba evakuacije );*

*45. nadzirala provođenje svih ostalih poslova vezanih uz rad škole.*

**4. ZAKLJUČCI I PRIJEDLOZI**

***1.*** *U protekloj školskoj godini puno pažnje posvećeno je organizaciji kulturno-javne*

*djelatnosti. Uloženo je puno truda i vremena u organizaciju brojnih aktivnosti unutar*

*škole i u lokalnoj zajednici.*

***2****. Posebno se radilo na obilježavanju Dana Škole, odnosno 40-god. postojanja škole. Izuzetno smo zadovoljni i ponosni na broj učenika koji su bili uključeni u sve aktivnosti , kao i sa brojem učitelja koji su radili na realizaciji programa.*

***3****. Postignuće je i izdavanje Monografije škole.*

***4.*** *Postignuti su zapaženi rezultati na natjecanjima u znanju i sportu na svim razinama.*

***5.*** *Smanjen je broj izrečenih pedagoških mjera što upućuje na dobar i sustavan rad učitelja i RPS na odgojnoj tematici. Potrebno je i daje raditi na jačanju socijalne komunikacije svih sudionika u odgojno-obrazovnom procesu, kao i na smanjivanju broja izostanaka učenika.*

***6****.Unaprijediti rad s učenicima koji imaju teškoće u učenju, raditi na još kvalitetnijoj suradnji s roditeljima.*

***7.*** *Unapređivati kvalitetnu uključenost roditelja u problematiku i unapređenje rada škole, educirati roditelje u cilju razvijanja partnerskih odnosa.*

***8****. Potrebno je i dalje ulagati u stručno usavršavanje učitelja, kako bi stekli nove*

*kompetencije za rad u „Školi za život“.*

***9.*** *Poticati promoviranje učitelja koji u svom radu redovito postižu zapažene rezultate u izvannastavnim aktivnostima.*

***10.*** *Kako bi se osigurali uvjeti za realizaciju suvremene nastave potrebna su i dalja dodatna ulaganja u nastavnu opremu.*

***11.*** *S obzirom na broj učenika s teškoćama glasovno-jezično-govorne komunikacije, nužno*

*je zapošljavanje logopeda na puno radno vrijeme. Situaciju smo prema preporuci MZO pokušali riješiti kroz mjeru poticanja zapošljavanja ( pripravništvo ) , ali se ni na ponovljeni natječaj nije nitko od kandidata prijavio.*

***12****. Potrebno je i dalje raditi na poboljšanju uvjeta rada u Školi:*

*- Promijeniti video nadzor ( postojeći je zastario i ne zadovoljava sigurnosne uvjete )*

*- Opremiti školsku sportsku dvoranu potrebnom opremom*

*- Bojanje matične škole ( unutarnji i vanjski prostori )*

*- Zamijeniti parkete u učionicama fizike, glazbene kulture , geografije i vjeronauka*

*- Zamjena postojećih zastora u učionicama*

*- Zamijeniti postojeću mrežu za Internet ( postojeća je neadekvatna i jako je loša potpora sustavu e-matice i e-dnevnika – kroz II. fazu projekta e- škole )*

*- Ograđivanje i rasvjeta na školskom sportskom igralištu*

*- Rekonstrukcija krovišta u p.š. Vid*

*- Urediti i proširiti prostore zbornice i ureda ( tehničkog osoblja i stručno-pedagoške službe )*

***13.*** *Potaknuti što više djelatnika na edukaciju i uključivanje u proces prijave za fondove,*

*djelatnika na edukaciju i uključivanje u proces prijave za EU fondove, s ciljem osiguranja*

*sredstava za provedbu zamišljenih aktivnosti u školi i lokalnoj zajednici.*

***14.*** *Povećati broj sastanaka Tima za kvalitetu kako bi se obrazovna postignuća i procesi unutar škole te suradnja s roditeljima i lokalnom zajednicom mogli sustavno pratiti, evaulirati i unapređivati. Zaključak je da se iduće školske godine posebno radi na samovrednovanju.*

*Izvješće o rezultatima rada u školskog godini 2018./2019. prihvaćeno je 2. rujna 2019. godine na sjednici Učiteljskog vijeća i sjednici Školskog odbora dana 7. listopada 2019. godine.*

*Pisano izvješće objavljeno je na oglasnoj ploči i web stranici Škole 8. listopada 2019. godine.*

*Predsjednik Školskog odbora Ravnateljica*

*Nino Šešelj, prof. Žana Dodig, prof.*